Carike Keuzenkamp oor kanker | SARIE
FOTO: Facebook/ Carike Keuzenkamo	Verwante Artikels
Carike Keuzenkamp oor kanker	deur SARIE.com-span
Twintig jaar gelede is borskanker by haar gediagnoseer. “Toe ek ‘n kind was, het ek niemand geken wat kanker gehad het nie. Nie my ma of my pa nie. Ek was die eerste een in ons familie wat dit gekry het. Dis seker maar die manier hoe ons destyds geleef het,” sê Carike aan SARIE.com
Carike sê die aktrise Angelina Jolie se dubbele mastektomie en verwydering van haar eierstokke was ook ’n poging om te oorleef. “As jy iemand met die siekte geken het, sal jy dit nie doen omdat jy dapper is nie. Jy doen dit, want jy wil oorleef.”
Carike en haar kleinkind, Olaus. FOTO: Facebook
Vandag is Wêreld-kankerdag
Sy het direk die impak van kankernavorsing beleef. “My medikasie het in die twintig jaar drasties verander. Dit wat ek in 2012 gebruik het, het dag en nag van my vorige medikasie verskil. En dis ongelooflik.”
FOTO: Carike Keuzenkamp
Die 5 kankers wat wêreldwyd die meeste lewens in 2012 geëis het:
Longkanker – 1,59 miljoen sterftes
Lewerkanker – 745 000 sterftes
Maagkanker – 723 000 sterftes
Kolorektale kanker (kolonkanker) – 694 000 sterftes
Borskanker – 521 000 sterftes
Bron: World Cancer Day